શહેરના કાલાવડ રોડ ઉપર આવેલ નેપ્ચ્યુન ટાવર ઉપરથી કોઈ અજાણી વ્યક્તિએ પડતું મૂકી આપઘાત કરી લીધો હોય તે અંગે આ ટાવરમાં ઓફિસ ધરાવતા લોકોએ ૧૦૮ને જાણ કરતા ૧૦૮નો સ્ટાફ દોડી ગયો હતો ૧૦૮ના ઇએમટી ભાવનાબેન ડોડિયાએ જોઈ તપાસી મૃત જાહેર કર્યા હતા અને આ અંગે કંટ્રોલમાં જાણ કરી હતી ત્યાંથી ગાંધીગ્રામ પોલીસ સ્ટેશનમાં જાણ કરતા પીએસઆઇ એચ વી સોમૈયા અને સ્ટાફ ઘટનાસ્થળે દોડી ગયો હતો અને મૃતકની ઓળખ મેળવવા તજવીજ હાથ ધરી હતી દરમિયાન મૃતક વાણિયાવાડીમાં રહેતા મિલન વિનોદભાઈ મહેતા ઉમર ૫૫ વર્ષ જાતે વણીક હોવાનું અને તેઓએ ૧૦માં માળની અગાશીએથી પડતું મૂકી આપઘાત કરી લીધો હોવાનું જાણવા મળ્યું હતું આ અંગે પરિવારને જાણ કરતા તેઓ પણ દોડી આવ્યા હતા અને મૃતદેહને પીએમ અર્થે સિવિલ હોસ્પિટલે ખસેડ્યો હતો મૃતક અપરણીત હતા અને ઘરે ઘરે દુકાને દુકાને જઈને સ્પ્રે-સેન્ટ વેંચતા હોવાનું જાણવા મળ્યું છે અહીંયા પણ સ્પ્રે વેચવા આવ્યા અને આવું પગલું કેમ ભરી લીધું તે જાણવા પોલીસે તપાસ યથાવત રાખી છે.